

 Ezermalas iela 10, Rīga, LV-1014; tālr.67146288; e-pasts pasts@koledza.vp.gov.lv; [www.policijas.koledza.gov.lv](http://www.policijas.koledza.gov.lv)

 **IEKŠĒJIE NOTEIKUMI**

 Rīgā

|  |  |
| --- | --- |
| 14.06.2022  | Nr. 5  |

**Kvalifikācijas eksāmena norises kārtība Valsts policijas koledžas arodizglītības programmā „Policijas darbs”**

Izdoti saskaņā ar Valsts

pārvaldes iekārtas likuma

72.panta pirmās daļas 2.punktu

1. **Vispārīgie jautājumi**
2. Iekšējie noteikumi nosaka Valsts policijas koledžas (turpmāk – Koledža) arodizglītības programmas „Policijas darbs” (turpmāk – arodizglītības programma) kvalifikācijas eksāmena organizācijas un norises kārtību, komisijas sastāvu, teorētiskās un praktiskās daļas saturu, norises tehnisko nodrošinājumu, vērtēšanas kārtību, atkārtota kvalifikācijas eksāmena organizēšanas un apelācijas kārtību.
3. Kvalifikācijas eksāmenu kārto izglītojamie, kuri izpildīja arodizglītības programmas profesionālo kompetenču un mūžizglītības kompetenču moduļos noteiktas prasības, kas noteiktas arodizglītības programmas aprakstā, un saņēmuši galīgo vērtējumu ne zemāku par vidējo līmeni, un personas, kuras vēlas novērtēt ārpus formālās izglītības sistēmas apgūto profesionālo kompetenci (turpmāk – profesionālā kompetence) (turpmāk – eksaminējamais).
4. Eksaminējamā zināšanu, prasmju, attieksmju un kompetenču vērtēšanas pamatā ir eksaminējamā zināšanu, prasmju, attieksmju un kompetenču apguve atbilstoši profesionālās izglītības un profesijas standarta prasībām un moduļu programmas saturam.
5. Kvalifikācijas eksāmenam ir divas daļas – teorētiskā un praktiskā daļa, kurās tiek ievēroti eksaminējamā zināšanu vērtēšanas pamatprincipi: prasību atklātības un skaidrības princips, sasniegumu summēšanas princips, kā arī vērtējuma atbilstības princips.

**II. Kvalifikācijas eksāmena komisijas sastāvs un pienākumi**

1. Kvalifikācijas eksāmenu pieņem ar Valsts policijas pavēli apstiprināta kvalifikācijas eksāmena komisija (turpmāk – komisija). Komisiju apstiprina ne vēlāk kā vienu mēnesi pirms kvalifikācijas eksāmena. Valsts policijas pavēles projektu sagatavo Koledžas Izglītības koordinācijas nodaļa.
2. Komisijas sastāvā ir priekšsēdētājs, priekšsēdētāja vietnieks, vismaz trīs locekļi un sekretārs.
3. Komisijas priekšsēdētājs un priekšsēdētāja vietnieks ir Valsts policijas pārstāvis, kuram ir vismaz maģistra grāds un piecu gadu profesionālā pieredze Valsts policijā. Komisijas locekļi ir Koledžas personāla vai Valsts policijas pārstāvji ar vismaz akadēmisko vai otrā līmeņa profesionālo augstāko izglītību.
4. Koledžas Izglītības koordinācijas nodaļa, ievērojot šo iekšējo noteikumu 5.punktā minēto termiņu, sagatavo Valsts policijai vēstuli ar lūgumu deleģēt Valsts policijas pārstāvjus kvalifikācijas eksāmena pieņemšanai.
5. Koledžas Izglītības koordinācijas nodaļas amatpersona (darbinieks) pilda Komisijas sekretāra pienākumus.
6. Komisijas sekretārs kvalifikācijas eksāmena norises laikā nodrošina Valsts policijas koledžas arodizglītības programmas „Policijas darbs”/ārpus formālās izglītības sistēmas apgūtās profesionālās kompetences novērtēšanas kvalifikācijas eksāmena protokola (turpmāk – protokols) (1.pielikums), kā arī Valsts policijas koledžas arodizglītības programmas „Policijas darbs” / ārpus formālās izglītības sistēmas apgūtās profesionālās kompetences novērtēšanas kvalifikācijas eksāmena rezultātu kopsavilkuma (turpmāk – kopsavilkums) (2.pielikums) aizpildīšanu.
7. Komisijas priekšsēdētājs nodrošina kvalifikācijas eksāmena norises gaitu atbilstoši šajos iekšējos noteikumos noteiktajai kvalifikācijas eksāmena norises kārtībai un ne vēlāk kā trīs darba dienu laikā par konstatētajiem pārkāpumiem rakstveidā informē Koledžas direktoru.

**III. Kvalifikācijas eksāmena organizācijas un norises kārtība**

1. Koledžas Izglītības koordinācijas nodaļa ne vēlāk kā vienu mēnesi pirms kvalifikācijas eksāmena sagatavo kvalifikācijas eksāmena norises grafiku (3.pielikums).
2. Koledžas Izglītības koordinācijas nodaļa iepazīstina izglītojamo ar kvalifikācijas eksāmena norises kārtību un kvalifikācijas eksāmena izpildes vērtēšanu ne vēlāk kā vienu mēnesi pirms kvalifikācijas eksāmena.
3. Koledžas Izglītības koordinācijas nodaļa ne vēlāk kā divas darba dienas pirms kvalifikācijas eksāmena sagatavo Koledžas pavēles projektu par izglītojamajiem, kuriem atļauts kārtot kvalifikācijas eksāmenu.
4. Kvalifikācijas eksāmena biļetes izstrādā un sagatavo kompetentās Koledžas katedras, pēc kā Koledžas Metodiskā komisija kvalifikācijas eksāmena biļetes izvērtē un virza tālākai apstiprināšanai.
5. Koledžas Izglītības koordinācijas nodaļa ne vēlāk kā vienu mēnesi pirms kvalifikācijas eksāmena sagatavo Koledžas pavēles projektu par biļešu apstiprināšanu.
6. Koledžas katedras vienu reizi mācību gadā aktualizē kvalifikācijas eksāmena biļetes, ko izvērtē šo iekšējo noteikumu 15.punkta noteiktajā kārtībā un apstiprina šo iekšējo noteikumu 16.punkta noteiktajā kārtībā.
7. Koledžas Izglītības koordinācijas nodaļas vadītāja noteikts darbinieks sagatavo un pirms kvalifikācijas eksāmena komisijai iesniedz šādus dokumentus:
	1. protokolu, kurā saskaņā ar Koledžas direktora pavēli par izglītojamajiem, kuriem atļauts kārtot kvalifikācijas eksāmenu vai atbilstoši personu, kuras vēlas novērtēt profesionālo kompetenci, iesniegumiem, aizpildītas ailes – eksaminējamā vārds, uzvārds, personas kods;
	2. kopsavilkumu, kurā saskaņā ar Koledžas direktora pavēli par izglītojamajiem, kuriem atļauts kārtot kvalifikācijas eksāmenu vai atbilstoši personu, kuras vēlas novērtēt profesionālo kompetenci, iesniegumiem, aizpildītas ailes – eksaminējamā vārds, uzvārds, personas kods;
	3. Koledžas direktora pavēli par izglītojamajiem, kuriem atļauts kārtot kvalifikācijas eksāmenu;
	4. aizzīmogotas aploksnes ar kvalifikācijas eksāmena biļetēm;
	5. apzīmogotas tukšas A4 formāta lapas atbilžu sagatavošanai.
8. Komisija pirms praktiskās daļas iepazīstina eksaminējamos ar drošības prasībām. Iepazīšanos eksaminējamais apliecina ar parakstu eksaminējamo drošības prasību iepazīšanās veidlapā.
9. Komisijas priekšsēdētājs aploksni ar kvalifikācijas eksāmena biļetēm atver kvalifikācijas eksāmena sākumā komisijas klātbūtnē.
10. Eksaminējamais uz kvalifikācijas eksāmenu ierodas kvalifikācijas eksāmena norises grafikā norādītajā laikā. Eksaminējamais uzrāda dienesta apliecību vai personu apliecinošu dokumentu. Ja eksaminējamais nokavē kvalifikācijas eksāmena sākumu, viņam ir tiesības piedalīties kvalifikācijas eksāmenā, taču kvalifikācijas eksāmena izpildes laiku nepagarina.
11. Ja eksaminējamais nav ieradies uz kvalifikācijas eksāmenu kvalifikācijas eksāmena norises grafikā norādītajā laikā, šo noteikumu 1.pielikuma ailē „Kvalifikācijas eksāmena vērtējums” komisijas priekšsēdētājs ieraksta "neieradās”.
12. Kvalifikācijas eksāmenā eksaminējamam nav atļauts:
	1. izmantot neatļautus palīgmateriālus un literatūru;
	2. lietot sakaru līdzekļus, portatīvos un piezīmju datorus, citas elektroniskās un komunikācijas ierīces (ja tādas ir paņemtas līdzi, tām jābūt izslēgtām);
	3. izmantot personiskās lietas (izņemot rakstāmpiederumus);
	4. sarunāties ar citiem eksaminējamajiem, traucēt vai palīdzēt tiem.
13. Eksaminējamais personiskās lietas novieto tam paredzētā vietā pirms vietas ieņemšanas kvalifikācijas eksāmena norises telpā.
14. Eksaminējamais, kurš kvalifikācijas eksāmena laikā izmanto neatļautus palīgmateriālus, literatūru, tehniskos līdzekļus, personiskās lietas, tiek mutvārdos brīdināts par atstādināšanu no kvalifikācijas eksāmena. Ja pēc brīdinājuma saņemšanas eksaminējamais atkārtoti neievēro noteikto kārtību, komisija viņu atstādina no kvalifikācijas eksāmena izpildes un sastāda aktu par eksaminējamā atstādināšanu no kvalifikācijas eksāmena izpildes (4.pielikums).
15. Eksaminējamā, kurš atstādināts no kvalifikācijas eksāmena, darbu nevērtē, kvalifikācijas eksāmena protokolā izdara atzīmi par kvalifikācijas eksāmena nenokārtošanu, liekot apzīmējumu „NV – nav vērtējuma”. Atkārtoti kvalifikācijas eksāmenu var kārtot saskaņā ar arodizglītības programmas mācību grafiku vai profesionālās kompetences novērtēšanas organizētu kvalifikācijas eksāmenu, sedzot kvalifikācijas eksāmena izmaksas.
16. Kvalifikācijas eksāmena norises laikā eksaminējamais ar komisijas priekšsēdētāja atļauju drīkst iziet no telpas, ja radušās veselības problēmas vai citu pamatotu iemeslu dēļ. Šajā gadījumā eksaminējamais apzīmogoto A4 formāta atbilžu lapu atstāj komisijai, kas uz tās atzīmē prombūtnes faktu un laiku. Kvalifikācijas eksāmena izpildes laiku eksaminējamajam nepagarina.
17. Pēc kvalifikācijas eksāmena tā materiālus glabā Koledžas Izglītības koordinācijas nodaļā saskaņā ar Koledžas lietu nomenklatūru.

**IV. Kvalifikācijas eksāmena teorētiskās daļas norises kārtība**

1. Eksaminējamais teorētisko daļu kārto mutvārdos, kurā pārbauda eksaminējamā teorētiskās zināšanas un izpratni atbilstoši Koledžas arodizglītības programmas saturam.
2. Eksaminējamais atbild uz trīs jautājumiem, kas iekļauti kvalifikācijas eksāmena biļetē.
3. Teorētisko zināšanu pārbaudes jautājumi ir pieejami eksaminējamajam. Kvalifikācijas eksāmena biļetes eksaminējamajam nav pieejamas.
4. Komisija pēc vietas ieņemšanas kvalifikācijas eksāmena norises telpā uzaicina eksaminējamo izvēlēties vienu no 30 kvalifikācijas eksāmena biļetēm.
5. Komisijas priekšsēdētājs, pēc kvalifikācijas eksāmena biļetes saņemšanas, paziņo eksaminējamiem teorētiskās daļas sagatavošanas laika sākumu.
6. Eksaminējamais atbilžu sagatavošanai un pierakstu veikšanai saņem apzīmogotu tukšu A4 formāta lapu, uz kuras viņš uzraksta savu vārdu, uzvārdu, mācību grupu, izvēlētās biļetes numuru un tajā iekļautos jautājumus.
7. Kvalifikācijas eksāmena biļetē iekļauto teorētisko jautājumu atbilžu sagatavošanai ir paredzētas 90 minūtes.
8. Eksaminējamais par gatavību kārtot teorētisko daļu paziņo komisijai mutvārdos un, pēc komisijas atļaujas, uzsāk teorētiskās daļas kārtošanu.
9. Eksaminējamais pēc teorētiskās daļas nokārtošanas dodas uz praktiskās daļas izpildes demonstrācijas telpu.

**V. Kvalifikācijas eksāmena praktiskās daļas norises kārtība**

1. Praktiskajā daļā eksaminējamais veic praktiskus uzdevumus, kuros pārbauda eksaminējamā praktiskās iemaņas.
2. Praktiskās daļas biļetes saturu veido situācijas apraksts un praktiskās daļas uzdevumi, kuri jāveic eksaminējamam pēc biļetē esošas situācijas analīzes un izvērtēšanas.
3. Eksaminējamais praktisko daļu kārto, demonstrējot iemaņas, un izpilda biļetē dotos praktiskos uzdevumus.
4. Kvalifikācijas eksāmena biļetē iekļauto praktisko uzdevumu izpildei ir paredzētas 20 minūtes.

**VI. Kvalifikācijas eksāmena norises tehniskais nodrošinājums**

1. Praktiskās daļas tehniskais nodrošinājums praktisko uzdevumu izpildei:
	1. galds;
	2. krēsls;
	3. A4 formāta lapa;
	4. pildspalva;
	5. gumijas cimdi;
	6. uzkabes josta;
	7. bruņuveste;
	8. steks;
	9. roku dzelži;
	10. roku dzelžu turētājs;
	11. gāzes baloniņš;
	12. rācija;
	13. šaujamieroča makets;
	14. šaujamieroča maksts;
	15. ķivere;
	16. vairogs;
	17. cits nepieciešamais nodrošinājums.

**VII. Kvalifikācijas eksāmena vērtēšanas kārtība**

1. Teorētiskajā daļā vērtē eksaminējamā atbildes uz biļetē iekļautiem jautājumiem, par katru atbildi piešķirot balles saskaņā ar teorētiskās daļas vērtēšanas kritērijiem (5.pielikums).
2. Eksaminējamā zināšanas vērtē 10 ballu skalā, summējot sekmīgus vērtējumus atbilstoši vērtēšanas kritērijiem un aprēķinot vidējo vērtējumu. Teorētiskā daļa ir nokārtota, ja eksaminējamais katrā vērtēšanas kritērijā un vidējā vērtējumā ir ieguvis vērtējumu ne zemāku par „5 – viduvēji”.
3. Praktisko daļu vērtē saskaņā ar vērtēšanas kritērijiem praktiskās daļas praktisko uzdevumu izpildē (6.pielikums).
4. Veidojot vērtējumu praktiskajā daļā, eksaminējamā iegūto vērtējumu 10 ballu skalā pēc katras vērtēšanas kritērijus summē un aprēķina vidējo vērtējumu. Praktiskā daļa ir nokārtota, ja eksaminējamais katrā vērtēšanas kritērijā un vidējā vērtējumā ir ieguvis vērtējumu ne zemāku par „5 – viduvēji” .
5. Veidojot vērtējumu kvalifikācijas eksāmenā, eksaminējamā teorētiskajā un praktiskajā daļā iegūto vērtējumu 10 ballu skalā summē un aprēķina vidējo vērtējumu.
6. Kvalifikācijas eksāmens ir nokārtots, ja eksaminējamais ieguvis vērtējumu 10 ballu skalā ne zemāku par „5 – viduvēji”.
7. Koledžas Izglītības koordinācijas nodaļa kvalifikācijas eksāmena vērtējumu eksaminējamajam mutvārdos paziņo ne vēlāk kā divu darba dienu laikā pēc kvalifikācijas eksāmena norises. Eksaminējamais iepazīšanos ar vērtējumu apliecina ar parakstu kopsavilkumā.

**VIII. Atkārtota kvalifikācijas eksāmena organizēšana**

1. Eksaminējamais, kurš attaisnojoša iemesla dēļ nav ieradies uz kvalifikācijas eksāmenu, iesniedz Koledžas direktoram ziņojumu ar lūgumu atļaut kārtot kvalifikācijas eksāmenu un pievieno attaisnojošu dokumentu. Kvalifikācijas eksāmenu kārto tuvākā kvalifikācijas eksāmena norises laikā saskaņā ar arodizglītības programmas mācību grafiku vai profesionālās kompetences novērtēšanas organizētu kvalifikācijas eksāmenu.
2. Eksaminējamo, kurš kvalifikācijas eksāmenā saņēmis vērtējumu zemāku par „5 – viduvēji” vai to nav kārtojis bez attaisnojoša iemesla, un tas ir piefiksēts protokolā, atskaita no arodizglītības programmas. Kvalifikācijas eksāmenu kārto saskaņā ar mācību grafiku, sedzot kvalifikācijas eksāmena izmaksas.
3. Šo iekšējo noteikumu 49.punktā minētā gadījumā persona ne vēlāk kā vienu mēnesi pirms kvalifikācijas eksāmena iesniedz Koledžas direktoram iesniegumu ar lūgumu atļaut kārtot kvalifikācijas eksāmenu*.*
4. Atkārtoti kārto kvalifikācijas eksāmenu pilnā apjomā.
5. Atkārtoti kvalifikācijas eksāmenu atļauts kārtot divu gadu laikā.
6. Profesionālo kompetenci apguvušais eksaminējamais kvalifikācijas eksāmenu atkārtoti kārto atbilstoši kārtībai, kāda noteikta normatīvajos aktos par profesionālās kompetences novērtēšanu un šajos iekšējos noteikumos.

**IX. Apelācijas kārtība**

1. Eksaminējamais ir tiesīgs iesniegt rakstveida motivētu apelācijas sūdzību Koledžas direktoram:
	1. ja nav atļauts kārtot kvalifikācijas eksāmenu – vienas darba dienas laikā pēc šo iekšējo noteikumu 16.punktā minētās pavēles izdošanas;
	2. par kvalifikācijas eksāmena laikā pieļautajiem kvalifikācijas eksāmena norises kārtības pārkāpumiem, kas varēja ietekmēt kvalifikācijas eksāmena vērtējumu – trīs darba dienu laikā pēc kvalifikācijas eksāmena norises;
	3. par kvalifikācijas eksāmenā saņemtā vērtējuma objektivitāti – trīs darba dienu laikā pēc kvalifikācijas eksāmena vērtējuma paziņošanas.
2. Apelācijas komisiju priekšsēdētāja un divu komisijas locekļu sastāvā, pēc Koledžas direktora vietnieka (studiju un mācību jautājumos) ieteikuma, apstiprina ar Koledžas direktora pavēli.
3. Apelācijas komisija apelācijas sūdzību izskata trīs darba dienu laikā pēc tās saņemšanas.
4. Apelācijas komisija par apelācijas sūdzību izdod rakstisku atzinumu, ko paziņo Koledžas direktoram.
5. Koledžas direktors, iepazinies ar apelācijas komisijas slēdzienu, pieņem lēmumu Administratīvā procesa likumā noteiktajā kārtībā, ko ne vēlāk kā piecu darba dienu laikā pēc apelācijas sūdzības saņemšanas nosūta uz izglītojamā deklarētās dzīvesvietas adresi vai amatpersonu deklarācijā norādīto papildu adresi, vai citu adresi.
6. Koledžas direktors šo iekšējo teikumu 60.punktā minēto lēmumu var nosūtīt arī uz citu adresi, ja izglītojamais norādījis uz objektīviem apstākļiem, kādēļ tas nepieciešams. Izglītojamajam ir pienākums būt sasniedzamam norādītajā adresē.

**X. Noslēguma jautājumi**

1. Atzīt par spēku zaudējušiem Valsts policijas koledžas 2015.gada 18.maija iekšējos noteikumus Nr.12 „Kvalifikācijas eksāmena norises kārtība Valsts policijas koledžas arodizglītības programmā „Policijas darbs””.

Saskaņoti ar Valsts policiju 2022.gada 6.jūnijā (atzinums Nr. 20/CAnos/39982).

 Direktors D.Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**NOSŪTĪŠANAS UZDEVUMS:**

|  |
| --- |
| VPK AN LG |
| VPK Direktora vietnieks SM |
| VPK Direktora vietnieks DA |
| VPK FVN |
| VPK IKN |
| VPK HK |
| VPK TZK |
| VPK PTK |
| VPK SK |
| VPK KN |
| VPK PPN |
| VPK PVN |
| VPK AN |
| VPK KinN |
| VPK LF |
| VPK B |

A.Fišere, 67146280

anita.fisere@koledza.vp.gov.lv

1. pielikums

Valsts policijas koledžas

«PIRMEPARDATUMS» iekšējiem noteikumiem

Nr. «DOKREGNUMURS»

**Valsts policijas koledžas arodizglītības programmas „Policijas darbs”/ārpus formālās izglītības sistēmas apgūtās profesionālās kompetences novērtēšanas kvalifikācijas eksāmena protokols**

 \_\_\_\_\_\_\_\_\_\_\_\_\_\_ 20\_.gada \_\_\_.\_\_\_\_\_

 (vieta)

Izskatot kvalifikācijas eksāmena rezultātus, komisija pieņem lēmumu par profesionālās kvalifikācijas piešķiršanu šādiem eksaminējamajiem:

|  |  |  |  |  |
| --- | --- | --- | --- | --- |
| Nr.p.k. | Vārds, uzvārds | Personas kods | Kvalifikācijas eksāmena vērtējums \* | Piešķirt/nepiešķirt profesionālo kvalifikāciju |
| 1 | 2 | 3 | 4 | 5 |
|  |  |  |  |  |
|  |  |  |  |  |

\* Kvalifikācijas eksāmena vērtējumu norāda skaitļiem un vārdiem (iekavās).

Komisijas priekšsēdētājs  *(personiskais paraksts)*  V.Uzvārds

Komisijas priekšsēdētāja

vietnieks *(personiskais paraksts)* V.Uzvārds

Komisijas locekļi: (*personiskais paraksts)* V.Uzvārds

*(personiskais paraksts)* V.Uzvārds

 *(personiskais paraksts)* V.Uzvārds

Komisijas sekretārs: (*personiskais paraksts)* V.Uzvārds

Direktors D.Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

2. pielikums

Valsts policijas koledžas

iekšējiem noteikumiem

«PIRMEPARDATUMS» Nr. «DOKREGNUMURS»

**Valsts policijas koledžas arodizglītības programmas „Policijas darbs”/ārpus formālās izglītības sistēmas apgūtās profesionālās** **kompetences novērtēšanas kvalifikācijas eksāmena rezultātu kopsavilkums**



Komisijas priekšsēdētājs *(personiskais paraksts)* V.Uzvārds

Komisijas priekšsēdētāja vietnieks *(personiskais paraksts)* V.Uzvārds

Komisijas locekļi: *(personiskais paraksts)* V.Uzvārds

*(personiskais paraksts)* V.Uzvārds

 *(personiskais paraksts)* V.Uzvārds

Komisijas sekretārs: (*personiskais paraksts)* V.Uzvārds

Direktors D.Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

3. pielikums

Valsts policijas koledžas

«PIRMEPARDATUMS» iekšējiem noteikumiem

Nr. «DOKREGNUMURS»

**Valsts policijas koledžas arodizglītības programmas „Policijas darbs”/ārpus formālās izglītības sistēmas apgūtās profesionālās kompetences novērtēšanas kvalifikācijas eksāmena norises grafiks**

**\_\_\_\_\_./\_\_\_\_\_\_ mācību gads**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Kvalifikācijas eksāmena daļa | Norises vieta, telpas Nr., korpuss | Datums | Laiks | Grupa | Komisijas loceklis |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

Direktors D.Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

4. pielikums

Valsts policijas koledžas

«PIRMEPARDATUMS» iekšējiem noteikumiem

Nr. «DOKREGNUMURS»

**Akts**

**par eksaminējamā atstādināšanu no Valsts policijas koledžas arodizglītības programmā „Policijas darbs”/ārpus formālās izglītības sistēmas apgūtās profesionālās kompetences novērtēšanas kvalifikācijas eksāmena izpildes**

 \_\_\_\_\_\_\_\_\_\_\_\_\_\_ 20\_.gada \_\_\_.\_\_\_\_\_

 (vieta)

Kvalifikācijas eksāmena norises datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kvalifikācijas eksāmena (atbilstošo atzīmēt ar - x)

 □ teorētiskā daļa

 □ praktiskā daļa

|  |  |
| --- | --- |
| Atstādināšanas iemesls  |  |
|  |
|  |
|  |

Komisijas priekšsēdētājs *(personiskais paraksts)*  V.Uzvārds

Komisijas priekšsēdētāja

vietnieks *(personiskais paraksts)* V.Uzvārds

Komisijas locekļi: (*personiskais paraksts)* V.Uzvārds

*(personiskais paraksts)* V.Uzvārds

 *(personiskais paraksts)* V.Uzvārds

Komisijas sekretārs: (*personiskais paraksts)* V.Uzvārds

Direktors D.Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

5. pielikums

Valsts policijas koledžas

«PIRMEPARDATUMS» iekšējiem noteikumiem

Nr. «DOKREGNUMURS»

**Valsts policijas koledžas arodizglītības programmas „Policijas darbs”/ārpus formālās izglītības sistēmas apgūtās profesionālās kompetences novērtēšanas kvalifikācijas eksāmena** **teorētiskās daļas**

**vērtēšanas kritēriji**

|  |  |  |
| --- | --- | --- |
| Nr.p.k. | Skaidrojums | Vērtējums ballēs |
| 1. | Zināšanas un izpratne par jautājumu pārsniedz noteikto nepieciešamo zināšanu apjomu un liecina par patstāvīgu padziļinātu zināšanu apguvi un instruktora amatu darbību regulējošajiem normatīvajiem aktiem saistītu problēmjautājumu dziļu izpratni. | 10 |
| 2. | Pilnīga izpratne par policijas darbinieka darbību regulējošajiem normatīvajiem aktiem un spēja zināšanas brīvi piemērot ar instruktora amatu pienākumu veikšanu saistītu jautājumu risināšanā. | 9 |
| 3. | Pilnīga izpratne par instruktora amatu darbību regulējošajiem normatīvajiem aktiem, iegūta prasme praktiski piemērot iegūtās zināšanas instruktora amatu pienākumu veikšanā, taču vienlaikus trūkst dziļākas izpratnes un spējas šīs zināšanas ar izpratni lietot sarežģītāku problēmjautājumu risināšanā. | 8 |
| 4. | Izpratne par policijas darbinieka darbību regulējošajiem normatīvajiem aktiem, iegūta prasme piemērot iegūtās zināšanas instruktora amatu pienākumu veikšanā, vienlaikus konstatējami arī atsevišķi mazāk svarīgi trūkumi dažu tēmu izpratnē. | 7 |
| 5. | Apmierinoša izpratne par policijas darbinieka darbību regulējošajiem normatīvajiem aktiem, taču konstatējama atsevišķu jautājumu nepietiekami dziļa izpratne un nespēja iegūtās zināšanas lietot atsevišķu problēmjautājumu risināšanā. | 6 |
| 6. | Apmierinoša izpratne par policijas darbinieka darbību regulējošajiem normatīvajiem aktiem, taču vienlaikus konstatējama vairāku jautājumu nepietiekama izpratne. | 5 |
| 7. | Kopumā apmierinoša izpratne par policijas darbinieka darbību regulējošajiem normatīvajiem aktiem, vienlaikus konstatējami trūkumi spējā piemērot iegūtās zināšanas praksē. | 4 |
| 8. | Virspusīgas zināšanas par policijas darbinieka darbību regulējošajiem normatīvajiem aktiem, trūkst prasmes tās praktiski izmantot instruktora amata pienākumu veikšanā. | 3 |
| 9. | Virspusīgas zināšanas par atsevišķiem policijas darbinieka darbību regulējošajiem normatīvajiem aktiem. | 2 |
| 10. | Nav zināšanu un izpratnes par jautājumu. | 1 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  | 1 | 2 | 3 | 4 | 5 | 6 | 7 | 8 | 9 | 10 |
| 1. | Spēj orientēties tiesību avotos, to veidos un klasifikācijā. |  |  |  |  |  |  |  |  |  |  |
| 2. | Novērtējiet, vai ir noticis tiesību pārkāpums (administratīvs pārkāpums/noziedzīgs nodarījums). |  |  |  |  |  |  |  |  |  |  |
| 3. | Spēj akcentēt (nosaukt) atsevišķus paņēmiena tehnikas - taktikas elementus.  |  |  |  |  |  |  |  |  |  |  |
| 4. | Pārvalda speciālo līdzekļu izvēli pie uzdevuma izpildes. |  |  |  |  |  |  |  |  |  |  |

Direktors D.Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

6. pielikums

Valsts policijas koledžas

«PIRMEPARDATUMS» iekšējiem noteikumiem

Nr. «DOKREGNUMURS»

**Valsts policijas koledžas arodizglītības programmas „Policijas darbs”/ārpus formālās izglītības sistēmas apgūtās profesionālās kompetences novērtēšanas kvalifikācijas eksāmena praktiskās daļas vērtēšanas kritēriji**

|  |  |  |
| --- | --- | --- |
| Nr.p.k. | Skaidrojums | Vērtējums ballēs |
| 1. | Notikuma vietā patstāvīgi pieņem pareizo lēmumu bez šaubām. Prasmes darboties uz vietas ar speciāliem līdzekļiem, paņēmieniem pārsniedz nepieciešamo zināšanu apjomu. Rīkojas droši, neapdraudot ne apkārtējos ne sevi. Kustības liecina par patstāvīgu treniņu. Saskarsme korekta, līdzsvarota, nekonfliktējošā. Ir gatavs brīvi rīkoties neordināra situācijā.  | 10 |
| 2. | Notikuma vietā patstāvīgi pieņem pareizo lēmumu. Prot darboties uz vietas ar speciāliem līdzekļiem, paņēmieniem, demonstrējot papildus zināšanas. Rīkojas pārliecinoši, ne apkārtējos ne sevi neapdraudēja. Kustības drošas. Saskarsme korekta, līdzsvarota, nekonfliktējošā. Ir gatavs patstāvīgi rīkoties notikuma vietā.  | 9 |
| 3. | Notikuma vietā pieņem pareizo lēmumu. Prot darboties uz vietas ar speciāliem līdzekļiem, paņēmieniem, demonstrējot esošas zināšanas. Rīkojas droši, neapdraud ne sevi ne apkārtējos. Kustības vienmērīgas. Saskarsme korekta, līdzsvarota, nekonfliktējošā. Ir gatavs patstāvīgi rīkoties notikuma vietā.  | 8 |
| 4. | Notikuma vietā pieņem piemēroto lēmumu. Prot darboties uz vietas ar speciāliem līdzekļiem, paņēmieniem, demonstrējot esošas zināšanas ar nebūtiskam kļūdām. Ar savu rīcību neapdraud ne sevi ne apkārtējos. Kustības samērīgas. Saskarsme korekta, līdzsvarota. Ir gatavs patstāvīgi rīkoties notikuma vietā.  | 7 |
| 5. | Notikuma vietā pieņem lēmumu kā rīkoties. Prot darboties uz vietas ar speciāliem līdzekļiem, paņēmieniem, demonstrējot esošas zināšanas ar kļūdām. Ar savu rīcību neapdraud ne sevi ne apkārtējos. Kustības samērīgas. Saskarsme korekta, līdzsvarota, bet jūtams uztraukums. Gatavība rīkoties notikuma vietā ir apmierinoša.  | 6 |
| 6. | Notikuma vietā šaubīgi pieņem lēmumu kā rīkoties. Prot darboties uz vietas ar speciāliem līdzekļiem, paņēmieniem, demonstrējot esošas zināšanas ar kļūdām, nepārliecinoši. Ar savu rīcību neapdraud apkārtējos, bet par sevi nerūpējās. Kustības nedrošas. Saskarsme korekta, līdzsvarota, bet jūtams uztraukums. Gatavība rīkoties notikuma vietā ir viduvēja.  | 5 |
| 7. | Notikuma vietā šaubas kā rīkoties. Neprot darboties uz vietas ar speciāliem līdzekļiem, paņēmieniem. Neprot demonstrēt esošas zināšanas. Ar savu rīcību neapdraud apkārtējos, bet par personīgo drošību nerūpējās. Saskarsme veidojas ar grūtībām. Gatavība rīkoties notikuma vietā ir gandrīz viduvēja.  | 4 |
| 8. | Notikuma vietā šaubas, nespēj pieņem lēmumu kā rīkoties. Neprot darboties ar speciāliem līdzekļiem. Neprot demonstrēt paņēmienus. Ar savu rīcību var apdraudēt apkārtējos. Saskarsme veidojas ar lielam grūtībām. Gatavība rīkoties notikuma vietā ir apšaubāma.  | 3 |
| 9. | Nespēj demonstrēt zināšanas kā rīkoties notikuma vietā.  | 2 |
| 10. | Nespēj rīkoties notikuma vietā. | 1 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  | 1 | 2 | 3 | 4 | 5 | 6 | 7 | 8 | 9 | 10 |
| 1. | Spēj novērtēt esošo situāciju. |  |  |  |  |  |  |  |  |  |  |
| 2. | Korekti un saprotami izskaidro aizturētas personas tiesības. |  |  |  |  |  |  |  |  |  |  |
| 3. | Spēj pielietot aizsardzības-atbruņošanas taktiski-tehniskās darbības.  |  |  |  |  |  |  |  |  |  |  |
| 4. | Zina speciālo līdzekļu pielietošanas kārtību un nosacījumus. |  |  |  |  |  |  |  |  |  |  |
| 5. | Pārmeklēšanas tehnikas izpilde ir secīga, tiek ievērota pakāpenība, uzdevums tiek izpildīts veikli. Izprot aizturētās personas aizturēšanu, konvojēšanu izmantojot komunikācijas prasmes. |  |  |  |  |  |  |  |  |  |  |
| 6.  | Pārvalda un spēj pamatot programmas (tuvcīņas apmācības) pamatprasības fiziska spēka (paņēmu izvēle) pielietošanā. |  |  |  |  |  |  |  |  |  |  |

Direktors D.Homenko ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU